《静女歌》
唐代·张南容

静女乐于静，动合古人则。妙年工诗书，弱岁勤组织。

端居愁若痴，谁复理容色。十五坐幽闺，四邻不相识。

夭夭邻家子，百花装首饰。日月淇上游，笑人不逾阈。

河水自浊济自清，仙台蛾眉秦镜明。为照齐王门下丑，

何如汉帝掌中轻。

作者简介：生卒年不详。范阳（今北京西南）人。玄宗开元二十三年(735)进士及第。大历末、建中初，任定州刺史，成德军节度使李宝臣忌而害之。事迹散见《旧唐书·李宝臣传》、李华《杨骑曹集序》。《全唐诗》存诗1首。